Keskkonnaamet
info@keskkonnaamet.ee	Teie: 23.04.2024 nr DM-127557-11

Meie: 06.05.2024 nr 4-4/24/1930-2	

Balti Liiv OÜ keskkonnaloa nr KMIN-099 muutmise taotlus

Keskkonnaamet andis 23.04.2024 kirjaga nr DM-127557-11 Riigi Kaitseinvesteeringute Keskusele (edaspidi RKIK)  teada, et on menetlusse võtnud ettevõtte Balti Liiv OÜ (registrikood 16316343, aadress Harju maakond, Tallinn, Kesklinna linnaosa, Tartu mnt 84a-159, 10112) esitatud keskkonnaloa nr KMIN-099 muutmise taotluse. Menetluse nr M-127557. Ettevõte taotleb keskkonnaloa muutmist, millega soovitakse lisada loale jäätmete käitlemine. Maapõue osas keskkonnaloal muudatusi ei tehtud. Tegemist on Liivalaia III liivakarjääriga.

Liivalaia III liivakarjäär asub Saku valla Männiku küla Männiku harjutusväli kinnistul (kinnistu registriosa nr: 12853102, katastritunnus: 71801:001:0982, riigivara valitseja: Kaitseministeerium). Liivalaia III liivakarjäär asub riigikaitselisel ehitisel Männiku harjutusväli.

RKIK soovib saada infot taotluse edasisest menetlusest.

Märgime samuti, et Keskkonnaamet on teate keskkonnaloa muutmistaotlusest saatnud RKIK-ile keskkonnaseadustiku üldosa seaduse alusel. Liivalaia III liivakarjäär asub riigikaitselisel ehitisel  Männiku harjutusväli. Kui mäeeraldis või selle teenindusmaa asub riigikaitselise ehitise maa-alal või selle piiranguvööndis, siis tuleb keskkonnaloa (kaevandamisloa) menetluses lähtuda muu hulgas ka maapõueseadusest. Eelnevast tulenevalt palume edaspidises menetluses  maapõueseaduse § 49 lõike 9 kohaselt esitada vastava keskkonnaloa haldusakti eelnõu kooskõlastamiseks RKIK-ile.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee